સુત્રોના જણાવ્યા અનુસાર સરકારે નારાજ ખેડૂતોને મનાવવા માટે ડાંગર-ચોખાના ટેકાના ભાવ જાહેર કર્યા છે. સરકારે ડાંગર-ચોખાના ભાવ એક મણના 350 રૂપિયા જાહેર કર્યા છે. જયારે સહકારી મંડળીઓ ખેડૂતો પાસેથી સરકાર કરતા ઉંચા ભાવે એટલે કે રૂ. 441ના ભાવે ડાંગર-ચોખાની ખરીદી કરી રહી છે. 2014માં સ્વામીનાથન કમિટીએ પાક ઉત્પાદનનો ખર્ચ, ખેતરનો ખર્ચ સહિતની તમામ વસ્તુઓ ધ્યાનમાં રાખીને ખેડુતોને ભાવ આપવાની ભલામણ કરી હતી. પરંતુ સરકારે જાહેર કરેલા ભાવ ખેડુતોની પડતર કિંમત કરતા પણ ઓછા હોવાથી ખેડૂતોમાં રોષ ફેલાયો છે. ખેડૂતોએ અનેક વખત રજૂઆત કરવા છતા સરકારે કોઈ પણ પ્રકારની ગણતરી કર્યા વિના જ ટેકાના ભાવ જાહેર કર્યા હોવાનો ખેડૂતો આક્ષેપ કરી રહ્યાં છે.